Úradný vestník L 126 , 17/05/1997 S. 0011 - 0014



Nariadenie Komisie (ES) č. 888/97 zo 16. mája 1997, ktorým sa menia a dopĺňajú niektoré ustanovenia noriem pre čerstvé ovocie a zeleninu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2200/96 z 28. októbra 1996 o spoločnej organizácii trhu s ovocím a zeleninou [1], najmä jeho článok 2 (2) a 10, keďže článok 2 nariadenia (EHS) č. 2200/96 ustanovuje, že Komisia pri prijímaní noriem pre čerstvé ovocie a zeleninu musí brať do úvahy medzinárodné normy Hospodárskej komisie Spojených národov pre Európu; keďže normy spoločenstva pre čerstvé ovocie a zeleninu sú rozptýlené vo veľkom počte ustanovení spoločenstva; keďže niektoré z týchto ustanovení by sa mali zosúladiť, aby sa zabezpečilo jednotné uplatňovanie noriem a kontrol zhody; keďže medzinárodné normy pre čerstvé ovocie a zeleninu ustanovené Hospodárskou komisiou pre Európu jasne uvádzajú, aká má byť uvedená identifikácia baliarne a odosielateľa na obale; keďže najmä z dôvodov právnej jasnosti sa tieto medzinárodné ustanovenia musia včleniť do všetkých noriem spoločenstva pre čerstvé ovocie a zeleninu; keďže nariadenia, ktorými sa stanovujú normy pre artičoky, fazuľku, hrášok, karfiol a cesnak neobsahujú ustanovenia o označení krajiny pôvodu na obale; keďže tieto ustanovenia, ktoré sú súčasťou platných medzinárodných noriem by sa mali zaviesť; keďže III. trieda sa vytvorila nariadeniami, ktoré stanovujú normy pre pór, baklažány, cukety, rajčiaky, cibuľu, čakankové puky, čerešne, jahody, ružičkový kel, stolové hrozno, hlávkový šalát, kučeravolisté a širokolisté (batávske) endívie a eskariol, uhorky, citrusové plody a stolové jablká a hrušky; keďže táto III. trieda sa dala uplatniť iba vo výnimočných prípadoch a keďže stratila význam pre sektor čerstvého ovocia a zeleniny; keďže medzinárodné normy neobsahujú ustanovenia o takejto kategórii a keďže by sa kvôli zjednodušeniu mala vyňať z noriem spoločenstva; keďže v nariadení Rady č. 211/66/EHS zo 14. decembra 1966, ktorým sa pridáva doplnková trieda kvality k spoločným normám kvality pre niektoré druhy ovocia a zeleniny [2], ktoré bolo naposledy zmenené a doplnené nariadením (EHS) č. 3596/90 [3] sa tiež ustanovuje III. trieda pre karfiol; keďže z uvedených dôvodov by sa uvedené nariadenie č. 211/66/EHS malo zrušiť; keďže, opatrenia uvedené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 1. Kapitoly VI "Ustanovenia o označovaní" príloh k: a) nariadeniam uvedeným v prílohe I sa týmto menia a dopĺňajú takto: Bod A "Identifikácia" sa nahrádza takto: "Baliareň a/alebo odosielateľ: meno a adresa alebo úradne vydaná alebo uznaná kódová značka. Avšak v prípade, že sa používa kódová značka, odkaz na "baliareň a/alebo odosielateľa (alebo zodpovedajúca skratka)" sa musí uvádzať v tesnej blízkosti tejto kódovej značky." b) nariadenia uvedené v prílohe II sa týmto menia a dopĺňajú takto: Bod C "Pôvod plodiny" sa nahrádza takto: "Krajina pôvodu, prípadne oblasť pestovania, národný, regionálny alebo miestny názov oblasti." 2. V nariadeniach uvedených v prílohe III sa všetky odkazy na III. triedu vypúšťajú. 3. Nariadenie č. 211/66/EHS sa týmto ruší. Článok 2 Toto nariadenie nadobúda účinnosť 1. júla 1997. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. mája 1997 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES 233, 20.12.1966, s. 3939/66. [3] Ú. v. ES L 350, 14.12.1990, s. 38. -------------------------------------------------- Príloha I Nariadenie Rady č. 23 (príloha II/1) [1], ktoré bolo naposledy zmenené a doplnené nariadením (EHS) č. 1108/91 [2]. Nariadenie Komisie č. 58 [3], ktoré bolo naposledy zmenené a doplnené nariadením (ES) č. 448/97 [4]. Nariadenie Rady č.10/65/EHS [5], ktoré bolo naposledy zmenené a doplnené nariadením (EHS) č. 918/78 [6]. Nariadenie Komisie (EHS) č. 1292/81 [7], ktoré bolo naposledy zmenené a doplnené nariadením (EHS) č. 1076/89 [8]. Nariadenie Komisie (EHS) č. 778/83 [9], ktoré bolo naposledy zmenené a doplnené nariadením (ES) č. 1657/92 [10]. Nariadenie Komisie (EHS) č.2213/83 [11], ktoré bolo naposledy zmenené a doplnené nariadením (EHS) č. 658/92 [12]. Nariadenie Komisie (EHS) č. 899/87 [13], ktoré bolo naposledy zmenené a doplnené nariadením (EHS) č. 658/92. Nariadenie Komisie (EHS) č. 1591/87 [14], ktoré bolo naposledy zmenené a doplnené nariadením (EHS) č. 658/92. Nariadenie Komisie (EHS) č. 1730/87 [15], ktoré bolo naposledy zmenené a doplnené nariadením (EHS) č. 1675/92 [16]. Nariadenie Komisie (EHS) č. 79/88 [17], ktoré bolo naposledy zmenené a doplnené nariadením (EHS) č. 658/92. Nariadenie Komisie (EHS) č. 1677/88 [18]. Nariadenie Komisie (EHS) č. 920/89 [19], ktoré bolo naposledy zmenené a doplnené nariadením (ES) č. 1017/96 [20]. Nariadenie Komisie (EHS) č. 1076/89 [21]. Nariadenie Komisie (EHS) č. 410/90 [22], ktoré bolo naposledy zmenené a doplnené nariadením (EHS) č. 305/92 [23]. Nariadenie Komisie (EHS) č. 3596/90 [24], ktoré bolo naposledy zmenené a doplnené nariadením (EHS) č. 1169/93 [25]. Nariadenie Komisie (EHS) č. 1108/91 [26], ktoré bolo naposledy zmenené a doplnené nariadením (EHS) č. 997/95 [27]. Nariadenie Komisie (EHS) č. 454/92 [28]. [1] Ú. v. ES 30, 20.4.1962, s. 965/62. [2] Ú. v. ES L 110, 1.5.1991, s. 67. [3] Ú. v. ES 56, 7.7.1962, s. 1606/62. [4] Ú. v. ES L 68, 8.3.1997, s. 17. [5] Ú. v. ES 19, 5.2.1965, s. 246/65. [6] Ú. v. ES L 119, 3.5.1978, s. 15. [7] Ú. v. ES L 129, 15.5.1981, s. 38. [8] Ú. v. ES L 114, 27.4.1989, s. 14. [9] Ú. v. ES L 86, 31.3.1983, s. 14. [10] Ú. v. ES L 172, 27.6.1992, s. 53. [11] Ú. v. ES L 213, 4.8.1983, s. 13. [12] Ú. v. ES L 70, 17.3.1992, s. 15. [13] Ú. v. ES L 88, 31.3.1987, s. 17. [14] Ú. v. ES L 146, 6.6.1987, s. 36. [15] Ú. v. ES L 163, 23.6.1987, s. 25. [16] Ú. v. ES L 176, 30.6.1992, s. 10. [17] Ú. v. ES L 10, 14.1.1988, s. 8. [18] Ú. v. ES L 150, 16.6.1988, s. 21. [19] Ú. v. ES L 97, 11.4.1989, s. 19. [20] Ú. v. ES L 135, 6.6.1996, s. 21. [21] Ú. v. ES L 114, 27.4.1989, s. 14. [22] Ú. v. ES L 43, 17.2.1990, s. 22. [23] Ú. v. ES L 32, 8.2.1992, s. 15. [24] Ú. v. ES L 350, 14.12.1990, s. 38. [25] Ú. v. ES L 118, 14.5.1993, s. 22. [26] Ú. v. ES L 110, 1.5.1991, s. 67. [27] Ú. v. ES L 101, 4.5.1995, s. 16. [28] Ú. v. ES L 52, 27.2.1992, s. 29. -------------------------------------------------- PRÍLOHA II Nariadenie č. 23 (príloha II/1). Nariadenie č. 58. Nariadenie č. 10/65/EHS. -------------------------------------------------- PRÍLOHA III Nariadenie č. 23 (príloha II/1). Nariadenie (EHS) č. 1292/81. Nariadenie (EHS) č. 778/83. Nariadenie (EHS) č. 2213/83. Nariadenie (EHS) č. 899/87. Nariadenie (EHS) č. 1591/87 (príloha II). Nariadenie (EHS) č. 1730/87. Nariadenie (EHS) č. 79/88 (príloha I). Nariadenie (EHS) č. 1677/88. Nariadenie (EHS) č. 920/89 (prílohy II a III). Nariadenie (EHS) č. 1076/89. --------------------------------------------------